שמחה קראוס

הרב שמחה קראוס (1937 – 20 בינואר 2022) היה רב אמריקאי, שכיהן כנשיא של תנועת המזרחי בארצות הברית עד לעלייתו לישראל ב-2005. היה חלק מצוות ישיבת ארץ הצבי, והתגורר בשכונת קטמון בירושלים. הוא בן למשפחת רבנים בה הוא היה הדור ה-13 של רבנים.

 לימודיו ופעילותו 
נולד ברומניה, היגר לארצות הברית ושם למד בישיבת חיים ברלין בניו יורק אצל הרב יצחק הוטנר (שם הוסמך לרבנות). לאחר מכן למד בישיבת רבינו יצחק אלחנן אצל הרב סולובייצ'יק. היה לתלמידו של הרב סולובייצ'יק, וכתב על משנתו מאמר בכתב העת "מסורת", בשם "הרב, על ציונות, אוניברסליות ופמיניזם". בעל תואר שני מבית הספר החדש למחקר חברתי בניו יורק.

העביר שיעורים בתוכנית IBC של ישיבה יוניברסיטי במשך יותר משני עשורים, והרצה במדעי המדינה במספר מכללות. שימש שנים רבות כרב של קהילות "ישראל הצעיר" בהילקרסט ובסנט לואיס, ושל קהילת "בית יעקב" בניו יורק.

התמנה לנשיא הציונים הדתיים של אמריקה  ("המזרחי") ושימש בתפקיד זה עד שעלה לישראל בשנת 2005.

עם עלייתו לישראל, הדאגה לפתרון לבעיית העגונות של הרב קראוס הגיע לעין הציבור הישראלי. בחודש אייר תשס"ח, הרב קראוס נתן את ברכתו להסכמי קדם-נישואין למניעת סירוב-גט בכתב הסכמה הלכתית שהוא העניק לספר "מנעי עיניך מדמעה" על הסכמים מעין אלו.רחל לבמור, מנעי עיניך מדמעה: הסכמי קדם-נישואין למניעת סירוב גט, הוצ' אריאל-מפעלי תורה ומועצת רבני ישראל הצעיר, ירושלים תשס"ט, עמ' 274. הוא חתם כיושב הראש של הוועד ההלכתי של מועצת רבני ישראל הצעיר בישראל.

הוא המשיך להתעמק בפתרונות אפשריים לבעיית העגונות וכך הוזמן להשתתף בקהל השומעים ב"פסגת העגונה" של JOFA ומרכז תקוה באוניברסיטת ניו יורק ביוני 2013.https://www.jta.org/2013/06/27/culture/agunah-summit-pushes-for-answers; https://jewishweek.timesofisrael.com/time-to-act-on-agunot/ עד סוף היום באותה פסגה, הרעיון להקמת בית דין מיוחד להתרת עגונות, בראשות הרב קראוס, התחיל להתבסס בשיחה בין הגב' בלו גרינברג, יוזמת הפסגה, והרב קראוס.כפי שדווח על ידי ד"ר רחל לבמור, אחת המרצות בפסגה, https://www.youtube.com/watch?v=gyL6pnCuLM4&t=75s; https://vimeo.com/69336476 ; https://forward.com/life/179429/historic-agunot-summit-pushes-for-jewish-divorce-c/.

הרב קראוס פירט את התייחסותו לבעיית העגונות בימינו, באירוע "יום העגונה הבינלאומי" של תנועת 'ישראל הצעיר' בישראל בירושלים בשנת 2014 וקרא לקהילות יהודיות ולרבנים המנהיגים אותן להרגיש את הכאב של העגונות ולפעול להתרתן במציאת פתרונות הלכתיים.[1]https://blogs.timesofisrael.com/rabbi-simcha-krauss-if-the-jewish-community-doesnt-feel-the-pain/

כעבור שנה היוזמה יצאה לפועל, ומשנת 2014 עמד הרב קראוס בראש הרכב בית דין בינלאומי לענייני אישות שהקימה בלו גרינברג, (ביזמתו של הרב דוד ביגמן), עד לפרישתו בשנת 2021. בית הדין עוסק בהתרת עגונות מכל העולם. על פי רוב בית דין פותר את התיקים הקשים על ידי ביטול הקידושין או על ידי הצהרה שהקידושין היו קידושי טעות. כפי שהסביר הרב קראוס עצמו:

בית הדין הבינלאומי הקדיש עמודים באתר שלוhttps://www.internationalbeitdin.org/ למקורות הלכתיים שעליהם מבוססים פסקי הדין ולמספר ניכר של פסקי דין.https://www.internationalbeitdin.org/decisions הרב קראוס ספג ביקורת קשה מצד הרב הרשל שכטר, ראש ישיבה בישיבה אוניברסיטה.Rabbi Hershel Schachter and others, “Protest Letter” (Hebrew), July 2015, http://www.torahweb.org/torah/docs/ibd-machaa.pdf; https://www.torahmusings.com/2015/09/a-review-of-international-beit-din-case-105/ את תגובת הרב קראוס פורסם בשם בית הדין.Simcha Krauss and Yehudah Warburg, Response to Rav Schachter’s Criticism of the International Beit Din on Torahweb.org, Jewish Link, Sept. 3, 2015, https://jewishlink.news/index.php?option=com_content&view=article&id=9424:response-to-rav-schachters-criticism-of-the-international-beit-din-on-torahweborg&catid=156:features&Itemid=585

בשנותיו האחרונות לימד בישיבת ארץ הצבי בירושלים.

 הערות שוליים 

קטגוריה:פעילים ציונים בארצות הברית
קטגוריה:קטמון: רבנים
קטגוריה:ישראלים ילידי רומניה
קטגוריה:בוגרי ישיבת רבי חיים ברלין
קטגוריה:בוגרי ישיבת רבי יצחק אלחנן
קטגוריה:בוגרי ניו סקול
קטגוריה:סגל ישיבה יוניברסיטי
קטגוריה:ניו יורק: רבנים
קטגוריה:פעילי תנועת המזרחי
קטגוריה:תלמידי הרי"ד סולובייצ'יק (בוסטון)
קטגוריה:ישראלים שנולדו ב-1937
קטגוריה:ישראלים שנפטרו ב-2022